Diari Oficial de la Generalitat Valenciana


Sumari del DOGV 9165, del 02-09-2021 (2021/8867)

RESOLUCIÓ 24 d'agost de 2021, del director general de Desenvolupament Rural, per la qual es concedeixen les ajudes previstes en l'annex I de l'Ordre 21/2017, de 25 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regulen les bases de les ajudes a la participació per primera vegada d'agricultors i agricultores i agrupacions d'agricultors i agricultores en règims de qualitat de productes agrícoles i alimentaris, i a les activitats d'informació i promoció portades a terme per grups de persones productores en el mercat interior, en el marc del Programa de Desenvolupament Rural de la Comunitat Valenciana 2014-2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9165

Data del DOGV
:   02-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8867


Data del document
:   24-08-2021

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ 24 d'agost de 2021, del director general de Desenvolupament Rural, per la qual es concedeixen les ajudes previstes en l'annex I de l'Ordre 21/2017, de 25 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regulen les bases de les ajudes a la participació per primera vegada d'agricultors i agricultores i agrupacions d'agricultors i agricultores en règims de qualitat de productes agrícoles i alimentaris, i a les activitats d'informació i promoció portades a terme per grups de persones productores en el mercat interior, en el marc del Programa de Desenvolupament Rural de la Comunitat Valenciana 2014-2020. [2021/8867]  
Vista l'Ordre 21/2017, de 25 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regulen les bases de les ajudes a la participació per primera vegada d'agricultors i agricultores i agrupacions d'agricultors i agricultores en règims de qualitat de productes agrícoles i alimentaris, i a les activitats d'informació i promoció portades a terme per grups de persones productores en el mercat interior, en el marc del Programa de Desenvolupament Rural de la Comunitat Valenciana 2014-2020.  
Vista la Resolució de 24 d'abril de 2021, del director de l'Agència Valenciana de Foment i Garantia Agrària (DOGV 8772, 26.03.2020), per la qual es convoquen aquestes ajudes, així com l'import màxim a concedir en virtut d'aquesta.  
Vist que s'han desenvolupat les activitats d'instrucció per l'òrgan competent i s'ha efectuat la valoració de les sol·licituds per la Comissió de Valoració prevista en la base novena de l'annex I de l'Ordre 21/2017, de 25 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regulen les bases de les ajudes a la participació per primera vegada d'agricultors i agricultores i agrupacions d'agricultors i agricultores en règims de qualitat de productes agrícoles i alimentaris, i a les activitats d'informació i promoció portades a terme per grups de persones productores en el mercat interior, en el marc del Programa de Desenvolupament Rural de la Comunitat Valenciana 2014-2020, havent-se observat en tots els seus tràmits el procediment establit, i d'acord amb l'informe emés per aquesta comissió de valoració en data 3 d'agost de 2021.  
  
Vista la proposta de resolució formulada pel Subdirector General competent en matèria de qualitat agroalimentària, resolc:  
  
Primer. Concessió de les ajudes  
1. Aprovar la concessió de les ajudes a la participació per primera vegada de les persones agricultores i agrupacions de persones agricultores en programes relatius a la qualitat diferenciada, en el marc del Programa de Desenvolupament Rural de la Comunitat Valenciana 2014-2020 i corresponents a la convocatòria 2021, a les entitats i pels imports relacionats en l'annex I, «Sol·licituds amb import de l'ajuda concedida» de la present resolució de concessió.  
2. Denegar i/o acceptar el desistiment dels expedients relacionats en l'annex II «Sol·licituds desistides/denegades» en el qual es relacionen els expedients que no han sigut beneficiats per les ajudes a la participació per primera vegada de les persones agricultores i agrupacions de persones agricultores en programes relatius a la qualitat diferenciada, en el marc del Programa de Desenvolupament Rural de la Comunitat Valenciana 2014-2020 i corresponents a la convocatòria 2021.  
3. Aquestes ajudes tenen com a objecte, dins de la participació en els règims de qualitat de productes agroalimentaris, subvencionar els costos ocasionats per la inscripció en aquests règims, la quota anual de participació i el cost dels controls necessaris per a comprovar el compliment del plec de condicions del règim (inspecció de camp, control documental, analítica, etc.).  
4. Les presents ajudes estan cofinançades per les següents administracions públiques i en els següents percentatges: 53 % Unió Europea (FEADER), 8,86 % Ministeri d'Agricultura, Pesca i Alimentació (MAPA), i 38,14 % Conselleria d'Agricultura, Desenvolupament Rural, Emergència Climàtica i Transició Ecològica.  
5. La dotació pressupostària és amb càrrec al capítol IV de la Secció 12, Entitat 91, del pressupost de despeses de l'Agència Valenciana de Foment i Garantia Agrària, línia SO832000, de l'exercici 2020, per un import màxim de 35.000,00 ?.  
6. La presentació de les corresponents sol·licituds de pagament i justificació de les activitats desenvolupades haurà de realitzar-se fins al 30 de novembre de 2021.  
7. Les persones beneficiàries de les ajudes hauran de complir amb les obligacions establides en l'annex I de l'Ordre 21/2017, de 25 de juliol, i en la resta de normativa d'aplicació.  
  
Segon. Recursos  
La present resolució posa fi a la via administrativa i contra aquesta pot interposar-se potestativament recurs de reposició davant el director de l'Agència Valenciana de Foment i Garantia Agrària, en el termini d'un mes comptat des de l'endemà de la seua publicació o notificació, o directament recurs contenciós administratiu davant els jutjats contenciosos administratius de la Comunitat Valenciana en el termini de dos mesos, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 46.1 de la Llei reguladora de la jurisdicció contenciosa administrativa. Tot això sense perjudici que la persona interessada puga interposar qualsevol altre recurs que considere oportú.  
  
  
València, 24 d'agost de 2021.- El director general de Desenvolupament Rural (p. d. Acord 26.04.2012; DOGV 6809, 03.07.2012): David Torres García.